# Bestyrelsesmøde i A/B Gaardbo

## 19. april 2021

## Kl. 17.00 – 19.00

##

##

## Møde indkaldt af formanden

Sted: Hos Bent

Deltagere: Marie-Louise, May, Finn og Bent – afbud fra Niels

**Mødeleder:** Bent

**Referent:** Bent

**Materiale:** Udkast til regnskab og budget

**Næste møde:** Ikke aftalt

**Dagsorden:**

* Generalforsamling
* Renovering trapper og port m.v.
* Frisør
* Ina
* Shetlandsgade 1 3. sal tv (Kirsten og Niels)
* Claus
* Varmeregnskab 2020
* Terrasse hos nabo
* Fibernet
* Gavlprojekt

**Generalforsamling:**

Vi holder fast i datoen den 26/5 og udsender indkaldelse så snart det endelige regnskab foreligger. Det kan blive nødvendigt at udskyde generalforsamlingen, hvis forsamlingsforbuddet ikke hæves som forventet. Der kan også være lidt udfordringer hvis det kræver coronapas, Indkaldelse skal udsende senest den 11/5.

Lokaler hos restaurant Kareten er booked.

Det fremlagte udkast til regnskab blev gennemgået med enkelte kommentarer som Finn drøfter med revisor. Regnskabet udviser et overskud på kr. 345.107 efter skat og en stigning i andelsværdien på 0,8%. Skema vedlægges. Reservationer til imødegåelse af værdiforringelse og vedligeholdelse af ejendommen indstilles uændret til 12,5% - henset til at det endnu er for tidligt at drage konklusioner for hvilke konsekvenser den nye lovgivning får, ligesom vi står foran store investeringer til renovering af trapper/port og senere tag og facade.

Det af Bent udarbejdede forslag til budget 2021 blev gennemgået og vedtaget. Det fremviser en underskud på kr. 1.121.500. Der er bl.a. afsat kr. 1.667.000 til renovering af hovedtrapper, port m.v. Budget vedlægges.

Bestyrelsen havde en drøftelse af de nye valuarregler. Bilag vedlægges. Der var enighed om at vi indtil videre ”fastlåser” den før 1/7-2020 indhentede valuarvurdering – som ligger til baggrund for den nuværende andelsværdi.

**Renovering af trapper og port:**

Bestyrelsen besluttede følgende:

* Tegning på nye gadedøre med håndtag 970mm godkendt
* Porttegning 23562 godkendt
* Farve på port og gadedøre udvendigt RAL 8017 chokolat, glans 40 el. 50 godkendt
* Farve på port og gadedøre indvendigt – lysgrå godkendt – arkitekt finder RAL nr.
* Tilbud fra Dansk Låse og industrisikring på i alt kr. 235.686,29 godkendt en merpris på kr. 42.686,29 i forhold til budget, som bl.a. kan henføres til en merudgift på Salto briksystem og en merudgift på dørtelefonanlæg i Messing.

Følgende entreprisekontrakter blev underskrevet:

* Øens Murerfirma, kr. 27.500 + moms
* KBH el-teknik Aps. kr. 36.900 + moms
* Rebo A/S, kr. 811.600 + moms

Styring af det nye Salto system (chip) vil Louise gerne står for.

**Frisør:**

Vores nuværende lejer (Maibritt) har opsagt sit lejemål.

Ny lejeaftale med nedennævnte godkendt af bestyrelsen.



Forventet overtagelse den 15/5, på betingelser som fremgår af vedlagte bilag.

**Ina:**

Louise gennemgik kort forløbet, som bestyrelsen tog til efterretning. Vi hjælper så godt vi kan og følger udviklingen.

**Shetlandsgade 1, 3 sal TV.**

Bestyrelsen har godkendt Jon Høj Christensen som ny andelshaver, forventet overtagelse den 1/5-2021.

**Claus:**

Skift fra erhverv til beboelse stadig ikke på plads. Bent sender ny rykker til Claus.

**Varmeregnskab 2020:**

Fejlagtigt er udgifter til udarbejdelse af varmeregnskab pålignet den enkelte bruger. Det plejer at være en udgift som afholdes af foreningen. Finn sørger for tilbagebetalinger, så snart de sidste betalinger er på plads.

**Terrasse nabo:**

Bestyrelsen drøftede hvad vi kan gøre, det er til stor gene for specielt May. Bent undersøger hvad det vil koste at gøre indsigelse/klage til kommunen – og derefter tager vi beslutning.

**Fibernet:**

Der har igen været drøftelser med You-see og et antennefirma. Stadig ingen afklaring, men vi fortsætter undersøgelserne.

**Gavlprojekt:**

Forespørgsel fra projekt Sundby Områdefornyelse i puljen ”Kultur der forbinder”. Bent undersøger betingelser og om vi har indflydelse på udformning af gavlen – derefter træffer bestyrelsen beslutning om vi vil tilmelde os projektet.

**Eventuelt:**

Julefrokost, mulige datoer 13/11, 20 go 21/11 eller 28/11. Bent undersøger og vender tilbage.

Slut.